Ranchi: झारखंड में सतत विकास का लक्ष्य यानी एसडीजी पर दो दिवसीय राज्यस्तरीय संवाद कांके रोड स्थित विश्वा में प्रारंभ हुआ. ऑक्सफेम इंडिया के सीईओ अमिताभ बेहर ने कहा कि एसडीजी का संकल्प है ‘कोई पीछे न छूटे’. इसे हासिल करने के लिए बड़े बदलाव की जरूरत है. उन्होंने कहा कि एसडीजी के 17 लक्ष्य तभी पूरे हो सकेंगे, जब नीति निर्माताओं द्वारा अपनी योजनाओं में इसे समग्र तौर पर रखने की कोशिश होगी. उन्होंने कहा कि पुरानी योजनाओं के फ्रेम में एसडीजी को सीमित करना और कुछ लक्ष्यों को नजरअंदाज करना गलत होगा. सिविल सोसाइटी का दायित्व है कि देश और सभी राज्यों में एसडीजी का संपूर्णता में कार्यान्वयन करने की एडवोकेसी और मॉनिटरिंग करें.